b'\n_START_ARTICLE_\nObdobje Muroma\xc4\x8di\n_START_SECTION_\nMuroma\xc4\x8di bakufu\n_START_PARAGRAPH_\nKratkotrajna obnova cesarske vladavine (obnova Kenmu) cesarja Go-Dajga je osamila samurajski razred, zato si je Takaud\xc5\xbei A\xc5\xa1ikaga\xc2\xa0uspel pridobiti njihovo podporo in je\xc2\xa0uspel odstraniti cesarja. Leta 1338 je bil imenovan za \xc5\xa1oguna\xc2\xa0in ustanovil vlado (bafuku) v Kjotu. Cesarju je\xc2\xa0uspelo\xc2\xa0uiti iz pripora in o\xc5\xbeiviti svojo politi\xc4\x8dno mo\xc4\x8d v Nari. Slede\xc4\x8de obdobje vladavine A\xc5\xa1ikag (1336-1573) imenujemo obdobje Muroma\xc4\x8di po okro\xc5\xbeju v Kjotu, kjer se je \xc5\xbee v \xc4\x8dasu 3. \xc5\xa1oguna\xc2\xa0Jo\xc5\xa1imicuja v letu 1378 v pala\xc4\x8di Hana-no-go\xc5\xa1o (\xe8\x8a\xb1\xe3\x81\xae\xe5\xbe\xa1\xe6\x89\x80, "Cvetna pala\xc4\x8da") nahajalo poveljstvo. Za razliko od Kamakure se pri A\xc5\xa1ikagah ni vzpostavilo ravnovesje med cesarskim dvorom in \xc5\xa1ogunatom. Vseeno pa novi \xc5\xa1ogunat\xc2\xa0ni bil tako mo\xc4\x8dan kot predhodnik, saj je bil prezaposlen z dr\xc5\xbeavljansko vojno. \xc5\xa0ele v \xc4\x8dasu \xc5\xa1oguna\xc2\xa0Jo\xc5\xa1imicuja A\xc5\xa1ikage (\xc5\xa1ogun\xc2\xa01368-94, svetnik 1394-1408) se je pojavil videz reda._NEWLINE_Ju\xc5\xa1imicu je (za razliko od \xc5\xa1ogunata\xc2\xa0Kamakura) dovolil svojim poveljnikom, da postanejo mo\xc4\x8dni regionalni vladarji, ki so jih kasneje imenovali dajmjoji. Kasneje se je razvilo ravnovesje med \xc5\xa1ogunom\xc2\xa0in daimjoji. Tri pomembnej\xc5\xa1e dru\xc5\xbeine daimjojev\xc2\xa0so menjaje se slu\xc5\xbeile kot namestniki \xc5\xa1oguna. Leta 1392 je Jo\xc5\xa1imicuju\xc2\xa0uspelo zdru\xc5\xbeiti oba dvora, a je kljub obljubi, da bo med cesarskima linijama ve\xc4\x8dje ravnovesje, nadzor nad prestolom ostal v rokah Severnega dvora. Po Jo\xc5\xa1imicuju je linija \xc5\xa1ogunov\xc2\xa0slabela in se prelivala v roke daimjojev\xc2\xa0in drugih lokalnih velika\xc5\xa1ev, ki so lahko sami vplivali na izbor cesarja._NEWLINE_\xc4\x8cez \xc4\x8das so se pojavile te\xc5\xbeave z nasledstvom tudi znotraj dru\xc5\xbeine A\xc5\xa1ikaga, ki so se izrodile v oninsko vojno (1467-77). Kjoto je ostal razdejan, dr\xc5\xbeavna avtoriteta vlade bafuku pa je skopnela. Sledelo je stoletje vakuuma mo\xc4\x8di, ki je pahnil dr\xc5\xbeavo v anarhijo.\n_START_SECTION_\nGospodarski in kulturni razvoj\n_START_PARAGRAPH_\nStik s kitajsko dinastijo Ming (1368-1644) je bil ponovno vzpostavljen v obdobju Muroma\xc4\x8di, ko je Kitajska iskala podporo za\xc2\xa0uni\xc4\x8denje japonskih piratov ob obalah Kitajske. Imenovali so jih wokou\xc2\xa0(Japonci pa vako). Jo\xc5\xa1imicu je sprejel ta odnos, ki je trajal pol stoletja, saj je \xc5\xbeelel izbolj\xc5\xa1ati odnose s Kitajsko in se znebiti piratov. Leta 1401 je o\xc5\xbeivil sistem prispevkov, opisal se je kot "Va\xc5\xa1 podanik, kralj Japonske". Trgovali so z japonskim lesom, \xc5\xbeveplom, bakreno rudo, me\xc4\x8di in zlo\xc5\xbeljivimi pahlja\xc4\x8dami v zameno za kitajsko svilo, porcelan, knjige in kovance. Kitajci so menjavo smatrali za prispevke, Japonci pa kot dobi\xc4\x8dek._NEWLINE_V \xc4\x8dasu bafukuja\xc2\xa0A\xc5\xa1ikaga se je pojavila nova narodna kultura z mo\xc4\x8dnimi vplivi Zen budizma, imenovana kultura Muroma\xc4\x8di. Iz sede\xc5\xbea bafukuja\xc2\xa0v Kjotu se je \xc5\xa1irila po vseh razredih dru\xc5\xbebe.\n_START_SECTION_\nZen budizem\n_START_PARAGRAPH_\nZen budizem je igral osrednjo vlogo pri \xc5\xa1iritvi verskih\xc2\xa0u\xc4\x8denj in praks, pa tudi\xc2\xa0umetnosti in kulture, ki je zaobjemala \xc5\xa1e vplive iz kitajskih dinastij Song, Yuan in Ming. Bli\xc5\xbeina cesarskega dvora in bafukuja\xc2\xa0je pomenila me\xc5\xa1anje in dru\xc5\xbeenje med \xc4\x8dlani cesarske dru\xc5\xbeine, dvorjani, dajmjoji, samuraji in sve\xc4\x8deniki Zen budizma. V obdobju Muroma\xc4\x8di je cvetela raznorazna arhitektura, literatura, drama No, komedija kjogen, poezije, folklorna zabava sarugaku, \xc4\x8dajna ceremonija, vrtnarjenje po krajini in aran\xc5\xbeiranje cvetja.\n_START_SECTION_\n\xc5\xa0intoizem\n_START_PARAGRAPH_\nPojavilo se je prenovljano zanimanje za \xc5\xa1intoizem, ki je mnoga stoletja potihoma sobival z budizmom. Zaradi pomanjkanja lastnega pisanja in molitev je sinkretizem med obema, ki je izviral iz obdobja Nara, pomenil prisvajanje predvsem budisti\xc4\x8dnih obredov \xc5\xa1ole \xc5\xa0ingon. Med 8. in 14. stoletjem je budizem skoraj popolnoma absorbiral \xc5\xa1intoizem, kar imenujemo rjobu \xc5\xa1into\xc2\xa0("dvojni \xc5\xa1intoizem")._NEWLINE_Mongolski invaziji konec 13. stoletja sta prebudili nacionalno zavest preko vloge vetra kamikaze, ki je premagal sovra\xc5\xbenika.\xc2\xa0Manj kot 50 let kasneje (1339-43) je \xc4\x8cikafusa Kitabatake, vrhovni poveljnik Ju\xc5\xbenega dvora napisal D\xc5\xbeinno \xc5\xa0otoki, ki je poudarjal pomen ohranjanja bo\xc5\xbeanskega izvora cesarske linije iz Amaterasu do tedanjega cesarja. Ta pogoj je privedel do nacionalne politike kokutaj.\xc2\xa0D\xc5\xbeinno \xc5\xa0otoki\xc2\xa0ponuja tudi \xc5\xa1intoisti\xc4\x8dni pogled na zgodovino, ki poudarja bo\xc5\xbeanski izvor vseh Japoncev in duhovno nadmo\xc4\x8djo nad Kitajsko in Indijo.\n_START_SECTION_\nProvincialne vojne in stiki s tujino\n_START_PARAGRAPH_\nOninska vojna (1467-77) je privedla do hude politi\xc4\x8dne fragmentacije in\xc2\xa0ukinitvijo domen, kar je spro\xc5\xbeilo boje za zemljo in mo\xc4\x8d med poglavarji bu\xc5\xa1i, ki so se nadaljevali do sredine 16. stoletja. Kmetje so se\xc2\xa0upirali proti lastnikom zemlje, samuraji pa proti svojim gospodom; centralni nadzor je izginil. Cesarska hi\xc5\xa1a je ostala osiroma\xc5\xa1ena, bafuku\xc2\xa0so nadzorovali poglavarji v Kjotu. Provincialne domene so postale manj\xc5\xa1e, zato jih je bilo la\xc5\xbeje nadzirati. Manj\xc5\xa1i novi daimjoji\xc2\xa0so se povzpeli iz vrst samurajev, ki so premagali svoje gospode. Nadzor nad mejami je bil poostren, gradili so dobro\xc2\xa0utrjene gradove in mesta na novoustanovljenih domenah, kjer so izvajali popise zemlje, gradili ceste in odpirali rudnike. Novi hi\xc5\xa1ni zakoniki so priskrbeli prakti\xc4\x8dno\xc2\xa0upravo in poudarjali dol\xc5\xbenosti in pravila obna\xc5\xa1anja. Poudarjali so\xc2\xa0uspeh v vojni,\xc2\xa0upravljanje posestev in financ. Stroga pravila poro\xc4\x8danja so varovala pred groze\xc4\x8dimi zavezni\xc5\xa1tvi. Plemstvo je bilo po karakterju voja\xc5\xa1ko, preostalo dru\xc5\xbebo pa je nadzoroval sistem vazalov. Posestva \xc5\xa1oen\xc2\xa0so\xc2\xa0ukinili, plemstvo in odsotne lastnike zemlje pa razlastili. Novi daimjoji\xc2\xa0so direktno nadzorovali zemljo, kmetje pa so bili v zameno za za\xc5\xa1\xc4\x8dito tla\xc4\x8dani.\n_START_SECTION_\nEkonomski u\xc4\x8dinek vojn med dr\xc5\xbeavami\n_START_PARAGRAPH_\nVe\xc4\x8dina vojn v obdobju je bilo kratkih in lokaliziranih, dogajale pa so se povsod po Japonskem. Do 1500 je bila dr\xc5\xbeava povsem zajeta z dr\xc5\xbeavljanskimi vojnami. Namesto da bi te motile lokalna gospodarstva, je nenehno premikanje vojska spodbujevalo rast transportacije in komunikacije, ki sta preko taks in pristojbin pomenile dodatni vir zaslu\xc5\xbeka. Za izgob takim stro\xc5\xa1kom se je trgovina premaknila v centralne regije, ki jih ni mogel nih\xc4\x8de dolgo nadzorovati, in v Notranje morje Seto. Gospodarski razvoj in \xc5\xbeelja po za\xc5\xa1\xc4\x8diti trgovskih dose\xc5\xbekov je privedla do\xc2\xa0ustanovitve trgovskih in obrtni\xc5\xa1kih cehov.\n_START_SECTION_\nZahodnja\xc5\xa1ki vpliv\n_START_PARAGRAPH_\nDo konca obdobja Muroma\xc4\x8di so prispeli prvi Evropejci. Portugalci so se vsidrali v Tanega\xc5\xa1imi ju\xc5\xbeno od Kju\xc5\xa1uja leta 1543, v dveh letih pa so se \xc5\xbee redno vra\xc4\x8dali. Za\xc4\x8delo se je stoletje trajajo\xc4\x8de obdobje trgovine Nanban. \xc5\xa0panci so prispeli leta 1587. Nizozemci pa leta 1609. Japonci so za\xc4\x8deli preu\xc4\x8devati evropsko civilizacijo, ki je prina\xc5\xa1ala trgovske prilo\xc5\xbenosti in resne politi\xc4\x8dne izzive. Evropska streliva, tkanine, steklovina,\xc2\xa0ure, tobak in druge inovacije so trgovali v zameno za japonsko zlato in srebro. Manj\xc5\xa1i daimjoji\xc2\xa0(predvsem na jugu Kju\xc5\xa1uja) so si nabrali velika bogastva in mo\xc4\x8d. Provincialne vojne so postajale bolj smrtonosne s predstavitvijo streliva, kot so mu\xc5\xa1kete in topovi, pa tudi ve\xc4\x8dja\xc2\xa0uporaba pehotnih vojakov.\n_START_SECTION_\nKr\xc5\xa1\xc4\x8danstvo\n_START_PARAGRAPH_\nKr\xc5\xa1\xc4\x8danstvo je vplivalo na Japonsko preko jezuitskih naporov, ki jih je prvi vodil \xc5\xa1panski misijonar Fran\xc4\x8di\xc5\xa1ek Ksaverij (1506-1552), ki je prispel na Kago\xc5\xa1imo na jugu Kju\xc5\xa1uja leta 1549. Med spreobrnjenci, ki so iskali bolj\xc5\xa1e trgovske sporazume, so bili tudi daimjoji\xc2\xa0in trgovci. Leta 1560 je postal tudi Kjoto sredi\xc5\xa1\xc4\x8de misijonarske aktivnosti, 1568 je kr\xc5\xa1\xc4\x8danski daimjo\xc2\xa0ustanovil pristani\xc5\xa1\xc4\x8de v Nagasakiju in ga leto kasneje predal v jezuitsko\xc2\xa0upravo. Do leta 1582 je bilo na Japonskem \xc5\xbee 150.000 spreobrnjencev (2\xc2\xa0% prebivalstva) in 200 cerkva. S\xc2\xa0pove\xc4\x8dano enotnostjo dr\xc5\xbeave se je toleranca\xc2\xa0bafukuja\xc2\xa0do teh tujih vplivov zmanj\xc5\xa1ala. Zakonska prepoved kr\xc5\xa1\xc4\x8danstva se je zgodila leta 1587, pregon pa 1597. \xc4\x8ceprav je bila trgovina s tujino \xc5\xa1e vedno spodbujana, so jo bolj regulirali, leta 1640 pa je postala v obdobju Edo izlo\xc4\x8devanje in zatiranje kristjanov nacionalna politika.'